કેન્દ્ર સરકાર એટ્રોસિટી એકટના સુપ્રીમ કોર્ટના ચુકાદાને બેઅસર કરવા નવો વટહુકમ લાવી રહી હોવાના વાવડ છે. દેશની સર્વોચ્ચ અદાલતે ૧૯૮૯ના અનુસૂચિત જાતિ જનજાતિ અત્યાચાર અટકાવ ધારાને સાવ લૂલો કરી નાંખતી જે માર્ગદર્શિકા જાહેર કરી તેનો દેશના દલિત આદિવાસીઓનો પ્રચંડ વિરોધ પારખવામાં ભારતીય જનતા પક્ષ અને સરકાર નાકામિયાબ રહ્યા છે. વાણીશૂરા વડાપ્રધાને આ બાબતે બહુ મોડેથી અને મજબૂરીવશ મોં ખોલ્યું છે. આ ચુકાદા સામે રિવ્યુ પિટિશન કરતાં પહેલાં સરકારે ભારત બંધની અસર જોવાનું યોગ્ય માન્યું હતું, જેમાં ડઝનેક દલિતોના જાન ગયા છે.